Cornu
Vide etiam paginam discretivam: Cornu (discretiva). Cornu est rigida acutaque prominentia ossea aut ceratinea, quae ex capite bestiarum aliquarum, praesertim artiodactylorum, consurgit. Alia cornigera, sicut rhinoceros unicornis, cornu unum habent, alia bicornia sunt. Praeterea, in capite nonnullorum reptilium, inter quae Bitis cornuta, sunt vera cornua parvula, et olim quidem dinosauriorum herbivororum multorum. In mythologia unicornis unum rectum et admodum longum cornu habet. Sensu latiore cornu res (1.) similes forma, (2.) ex cornu factas significat, sicut per metaphoram: alam exercitus, lunam crescentem, ramos fluviales, flexum litoris portum ligulamve facientem, conum galeae in quo cristae positae erant, summum montem, dentes elephantorum, antennam insecti, verrucam capitis, etc. per metonymiam: membranam oculi, ungulam, rostrum aviarium, arcum, instrumentum inflatile, latera lyrae, lecythum olei, infundibulum, etc.